24/03/2017 | Administración LocalMunicipal
Ribeira
Autorizacións temporais para instalación de postos de quioscos e terrazas en terreos de titularidade municipal no entorno das praias de Coroso (2), Punta Touro (1) e Ameixida (1), Tempada 2017

Para xeral coñecemento publícase acordo da Xunta de Goberno Local de data 16 de marzo de 2017 en relación co expediente AUTORIZACIÓNS TEMPORAIS PARA INSTALACIÓN DE POSTOS DE QUIOSCOS E TERRAZAS EN TERREOS DE TITULARIDADE MUNICIPAL NO ENTORNO DAS PRAIAS DE COROSO (2), PUNTA TOURO (1) E AMEIXIDA (1), TEMPADA 2017. Abrese un prazo de quince días hábiles desde a publicación do anuncio da licitación no BOP para a presentación de ofertas. Riveira, 21 de marzo de 2017. O alcalde-presidente. Asdo. Manuel Ruiz Rivas Ref.: Secretaría Xeral/xgl/v. o. l. Vista a dificultade para obter autorización para instalacións de tempada en zona de Dominio Público Marítimo Terrestre, especialmente en determinadas zonas do litoral como a praia de Coroso. Dado o interese que pode ter a utilización dos terreos municipais próximos ás praias de Coroso, Touro-Punta Touro e Ameixida, para a instalación de ata catro postos de quioscos de tempada de verán que dean servizo aos usuarios das mencionadas zonas habilitadas para o baño, e á cidadanía en xeral. Visto o documento “PREGO DE CONDICIÓNS ECONÓMICO-ADMINISTRATIVAS QUE REXERÁN A ADXUDICACIÓN POLA VÍA DE URXENCIA DE CATRO POSTOS PARA INSTALACIÓNS DE TEMPADA EN TERREOS DE TITULARIDADE MUNICIPAL NA TEMPADA DE VERÁN 2017”. Vista a providencia de Alcaldía de data 13 de marzo de 2017 mediante a que se dispón que polos Servizos Técnicos, se emita informe sobre a viabilidade das seguintes instalacións: Praia de Coroso (postos números 1 e 2) Praia de Touro-Punta Touro (posto número 1) Praia de Ameixida (posto número 1) Visto o informe emitido polo aparellador municipal, de data 13 de marzo de 2017, ao respecto da adxudicación dos postos referidos para instalacións de tempada en terreos de titularidade municipal, no que se conclúe: “(.) Analizados los antecedentes y el contenido del pliego de condiciones económico administrativas que regirán la adjudicación por vía de urgencia de cuatro puestos para instalación de temporada en terrenos de titularidad municipal en la temporada de verano 2017 se informa que no existe inconveniente para su autorización en las condiciones de dicho pliego.” Visto que as superficies a ocupar forman parte de terreos de titularidade municipal e preténdese outorgar autorización administrativa de uso privativo dos devanditos bens de dominio público. A Xunta de Goberno Local, visto o informe emitido ao respecto polo Gloria Argentina Johan Alejandro Martinez de la Ossa Varela, Rosenda Zumelaga Aicardo, de data 14/03/2017, de conformidade coa competencia que ten delegada por decreto da Alcaldía de data 1 de xullo de 2015 (ditado ao abeiro do artigo 21.3 da Lei 7/1985, do 2 de abril, reguladora das Bases do Réxime Local, de acordo co artigo 14.1 da Lei 30/1992, do 26 novembro, de Réxime Xurídico das Administracións Públicas e do Procedemento Administrativo Común), por unanimidade dos presentes, adopta os seguintes acordos: Primeiro.- Que se incorpore ao expediente a documentación oportuna (providencia da Alcaldía, informes técnicos, pregos de prescricións.). Segundo.- Aprobar o documento denominado “PREGO DE CONDICIÓNS ECONÓMICO-ADMINISTRATIVAS QUE REXERÁN A ADXUDICACIÓN POLA VÍA DE URXENCIA DE CATRO POSTOS PARA INSTALACIÓNS DE TEMPADA EN TERREOS DE TITULARIDADE MUNICIPAL NA TEMPADA DE VERÁN 2017”, de data 13 de marzo de 2017, que rexerá a tramitación do expediente de autorizacións para ocupacións temporais de catro postos de quioscos e terrazas en terreos de titularidade municipal no entorno das praias de Coroso (2 postos), Touro-Punta Touro (1 posto) e Ameixida (1 posto), durante a tempada de verán 2017). Terceiro.- Aprobar o expediente e dispoñer a apertura do procedemento de licitación. Cuarto.- Remitir o acordo adoptado para a súa publicación no Boletín Oficial da Provincia, e na páxina web oficial do Concello de Riveira para xeral coñecemento. O Concello de Riveira convoca unha licitación coa finalidade de proceder á adxudicación de catro postos para quioscos de hostalería non permanentes (con terraza) en terreos de titularidade municipal, fóra do D. P. M. T. (dous postos en Coroso e un na Punta Touro, en zona de servidume de protección de costas; e un posto no entorno da praia da Ameixida, en zona de dominio público municipal), considerando que se trata dun uso común especial dos bens de dominio público e que se debe limitar o número de autorizacións. As zonas de praia nas que se van a conceder as autorizacións para ocupación temporal e a relación dos quioscos que se van a instalar en cada unha son as seguintes, segundo a numeración dos planos que se xuntan (anexo I) a este prego e se sinalan: Praia de Coroso (postos números 1 e 2) Praia de Touro-Punta Touro (posto número 1) Praia de Ameixida (posto número 1) Sendo intención do Concello conceder as autorizacións para a ocupación das superficies definidas no anexo I, procede abrir o proceso de licitación. Os solicitantes dos quioscos localizados en zona de servidume de protección de costas que resulten seleccionados con arranxo ao establecido nestas bases non obterán dereito de uso sobre dos mesmos ata que obteñan a correspondente autorización da Administración competente, que tramitarán pola súa conta. O solicitante do quiosco localizado en dominio público de titularidade municipal que resulte seleccionado con arranxo ao establecido nestas bases obterá directamente o dereito temporal de uso sobre o mesmo. Os límites máximos de superficies que se poderán ocupar cos postos son os seguintes (incluída a terraza): Praia de Coroso: Posto número 1: 25 m 2 Posto número 2: 50 m 2 Praia de Touro-Punta Touro: Posto número 1: 25 m 2 Praia de Ameixida: Posto número 1: 25 m 2 A fixación dos postos será de acordo cos planos das localizacións realizados polos Servizos Técnicos Municipais (anexo I). No momento da formalización de solicitudes polos particulares indicarán a superficie efectiva que pretenden ocupar. O prazo da autorización para ocupar os terreos de titularidade municipal será de catro meses (do 1 de xuño ao 30 de setembro) para a tempada estival 2017. Para os postos de Coroso e Touro os adxudicatarios deberán tramitar a correspondente autorización en servidume de protección de costas ante o Servizo de Urbanismo da Xefatura Territorial da Consellería de Medio Ambiente e Ordenación do Territorio. Os prezos base de licitación serán os indicados na ordenanza fiscal municipal B.2.8 (13,834541 €/m 2 ), e poderán ser mellorados polos licitadores nas súas ofertas. As cotas establecidas na tarifa anterior serán aplicadas integramente aos 10 primeiros m 2 de cada ocupación. Cada m 2 en exceso sufrirá un recargo do 20% na contía correspondente segundo a tarifa. Para a determinación da superficie computable, ademais da superficie ocupada estritamente polo quiosco, terase en conta a superficie anexa utilizada para exposición. A superficie redondearase sempre en exceso. As contías establecidas na tarifa serán incrementadas nun 30% cando nos quioscos se comercialicen artigos en réxime de expositores en depósito. O Concello aprobará os importes a abonar pola exacción desta taxa, de acordo co previsto na norma tributaria. A renuncia, por causas xustificadas, do posto unha vez adxudicado no prazo de cinco (5) días hábiles contados dende o día seguinte ao da notificación da adxudicación, estimarase como incumprimento e non implicará dereito algún a devolución das cantidades ingresadas, sen prexuízo da aplicación das normas previstas no Regulamento de contratación. A renuncia do posto unha vez adxudicado e transcorrido o prazo de cinco (5) días hábiles establecido no parágrafo precedente non será válida nin poderá admitirse pola Administración e implicará a obriga do adxudicatario a aboar o canon ofertado, con independencia de que instale o quiosco ou non. No caso de falta de pagamento do canon no prazo sinalado na base oitava, considerarase débeda coa Administración, que poderá reclamala a través dos medios de execución forzosa legalmente establecidos. O prazo de presentación de ofertas será de quince días hábiles desde a publicación do anuncio da licitación no BOP. O importe do anuncio de licitación, será por conta dos adxudicatarios e cobrado entre estes de forma proporcional. Dentro do prazo establecido no apartado anterior, as persoas interesadas poderán presentar, en sobre pechado: – A declaración responsable achegada como Anexo III a este prego. – A súa oferta económica segundo o modelo contido no Anexo II destas bases, podendo ofertar por varios postos pero tendo en conta que só se adxudicará un posto por licitador. A tales efectos, polos ofertantes farase constar a orde de preferencia na licitación, pasando a continuación, ao seguinte na poxa por dito posto. Unha vez realizada a licitación, se un dos adxudicatarios renunciase ao posto, este adxudicaríase ao ofertante seguinte que máis se aproximase á oferta anterior para o mesmo posto, pero o prezo da adxudicación quedará fixado polo importe que ofertase o mellor licitador, polo que o titular da segunda oferta terá dereito no caso de renuncia do da primeira á explotación do posto sempre e cando asuma voluntariamente o aboamento do importe que fose ofertado como mellor oferta, de xeito que o valor do posto quede invariable con independencia das renuncias que puideran existir. Esta regra servirá para o caso de renuncias sucesivas, podendo os ofertantes seguintes no caso de renuncia do anterior, asumir a titularidade do posto sempre e cando voluntariamente acepten aboar o importe máis alto que fose ofertado. No caso de que algún dos postos non recibise ningunha oferta por parte de ningún licitador, ou recibise unha oferta que non pode ser tida en conta porque o licitador resultase adxudicatario doutro posto, realizarase un procedemento abreviado no que poderán participar os licitadores que non resultaran adxudicatarios de ningún posto, podendo formular oferta en sobre pechado polo rexistro no prazo de dous días hábiles posteriores á data de celebración da mesa de contratación. Para a adxudicación deste posto que inicialmente quedara deserto utilizaranse os mesmos criterios aos utilizados inicialmente para o resto de postos na primeira licitación. Para os efectos de computar a oferta en euros, no caso dos quioscos habilítase unha casilla no documento de solicitude na que o solicitante ao riscala, asume o compromiso formal de instalación dunha caseta de venda de madeira ou revestida nese material, de excelente presenza (de non riscala non asume ese compromiso, non podendo asumilo de ningún outro modo que non sexa o de riscar a casilla). Como se considera positivo a instalación deste tipo de casetas en beneficio da estética xeral dos areais, as ofertas que inclúan este compromiso riscando a casilla valoraranse engadindo a cifra de 1.500 € á inicialmente sinalada como oferta económica, de xeito que se considerará como oferta económica a suma de 1.500 € á proposta. De resultar adxudicatario o ofertante a través desta suma a liquidación que terá que aboar como canon será exclusivamente a cifra que propuxera como oferta económica, entendendo que a suma de 1.500 € só se computa aos efectos de ser a cifra máis elevada para a adxudicación. Todo isto se entende sen prexuízo de que no momento no que faga a instalación da caseta na praia, de incumprir o seu compromiso colocando unha caseta que non fose de madeira, non perderá a concesión sempre e cando a caseta cumpra cos requisitos mínimos dispostos na cláusula 9.7, pero en todo caso quedará obrigado a aboar 1.500 € en concepto de incremento de canon, para o que o Concello expedirá liquidación complementaria da cifra que ofertase, e estará obrigado a aboar a cantidade dos 1.500 € nos mesmos prazos que o recibo correspondente ao canon ofertado. Este feito xustifícase en que para resultar adxudicatario neste caso se tivo en conta o compromiso de instalación dunha caseta de madeira valorándoo en 1.500 €, polo que de incumprirse ese compromiso a penalidade corresponde que sexa o aboamento ao Concello de 1.500 €. Rematado o prazo de presentación de ofertas, convocarase a Mesa de contratación, aos efectos de clasificar as ofertas recibidas e posterior remisión da proposta de adxudicación ao Órgano de Contratación. Unha vez que a Mesa de Contratación formule a proposta de adxudicación dos postos, requirirase aos licitadores para que dentro do prazo de dez días hábiles, contados dende o seguinte a aquel en que recibise o requirimento, presente: - Garantía ou fianza: documento acreditativo de constitución da garantía ou fianza na Tesourería municipal segundo importe que lle corresponda establecido no artigo 9º. Sen este ingreso, non adquirirá firmeza a adxudicación realizada. Todo iso sen prexuízo das competencias da administración autonómica en materia de Costas, ante a que deberán solicitar autorización individualmente os adxudicatarios dos postos de Coroso e Touro. Sen prexuízo doutras obrigas que neste prego se establecen, os adxudicatarios teñen as seguintes obrigas: 1) Económicas.- O pago do canon de adxudicación mediante domiciliación bancaria no prazo de 10 días dende que adquira firmeza a adxudicación do posto (e no seu caso do canon complementario de 1.500 € no caso de incumprimento do compromiso de instalación dunha caseta de madeira consonte á cláusula 6ª deste prego), estarán obrigados a: a) Prestar unha fianza por importe de: 1.000 €, no caso do posto núm.2 de Coroso.500 €, nos restantes postos (posto núm.1 de Coroso, posto núm.1 de Touro-Punta Touro e posto núm.1 de Ameixida). Para responder do levantamento das instalacións á extinción do título, da limpeza e doutros aspectos da instalación e evitar a realización de vertidos ás praias. A tal efecto, a garantía ou fianza estará constituída pola cantidade depositada na Tesourería do Concello. Para os efectos da devolución desta cantidade, o interesado ten a obriga de solicitala por escrito unha vez rematada a tempada 2017, debendo xuntar necesariamente un certificado da entidade bancaria da conta onde de vai transferir. b) Os candidatos á adxudicación dos postos non poden ter pendentes débedas co Concello de Riveira, e a tal fin presentarán a correspondente certificación. c) De conformidade coa Lei de Costas e o seu Regulamento, os adxudicatarios dos postos de Coroso e Touro-Punta Touro deberán tramitar a correspondente autorización para instalar o quiosco na zona de servidume de protección ante o Servizo de Urbanismo da Xefatura Territorial da Consellería de Medio Ambiente e Ordenación do Territorio. d) É obriga dos adxudicatarios facerse cargo da parte proporcional que lles corresponda do importe do anuncio de licitación. e) Pagar as taxas recollidas na Ordenanza fiscal número B.1.12 por recollida de residuos, mediante domiciliación bancaria xunto co canon ofertado.2) Limpeza.- Con carácter xeral, todos os adxudicatarios estarán obrigados a efectuar o depósito de desperdicios de lixo derivados da súa actividade nos contedores de recollida de residuos municipais máis próximos, no horario previsto na Ordenanza municipal de limpeza, e nas condicións que sinala a normativa (os residuos recolleranse en bolsas debidamente pechadas e farase a separación por fraccións segundo o modelo de xestión implantado). O adxudicatario deberá ter o contorno do seu posto en perfecto estado de limpeza.3) Fiscais.- Os adxudicatarios, con anterioridade ao inicio da actividade, deberán achegar unha declaración xurada de atoparse ao corrente no cumprimento das súas obrigas en materia fiscal e de Seguridade Social así como de non estar incursos en causa algunha que lles impida contratar coa administración, de conformidade co previsto na lexislación de contratos das Administracións Públicas e presentar o recibo da licenza fiscal co epígrafe correspondente da actividade de que se trata.4) Carné de manipulador de alimentos.- Os adxudicatarios deberán dispoñer de carné de manipulador de alimentos, expedido pola administración competente.5) Instalación eléctrica.- O tendido eléctrico, por conta do adxudicatario, deberá ter as máximas condicións de seguridade, sendo da súa responsabilidade os danos que fosen causados a persoas ou bens por deficiencias na instalación.6) Situación das instalacións.- A situación das instalacións deberá axustarse estritamente á localización que se sinale na autorización.7) Quioscos.- Queda totalmente prohibida a execución de obras de fábrica de calquera natureza. A instalación deberá realizarse con sistemas e/ou materiais facilmente desmontables, nobres e de boa presenza, manténdoos en boas condicións e desmontándoos ao finalizar o período de autorización. Así, os postos non poderán contar con publicidade. Para os efectos de coñecer as propostas de instalación, os interesados no momento de presentación da oferta deberán achegar unha fotografía da instalación que pretenden realizar. No caso de que non a xuntasen, e sendo o caso de presentar a mellor proposta económica, o Concello deberá requirirlle a fotografía antes de emitir a proposta de adxudicación, tendo polo tanto esta eiva na entrega da documentación carácter emendable. Todo isto con independencia da instalación dunha caseta de madeira de excelente presenza que será valorada conforme á cláusula sexta do presente prego.8) Autorización.- A autorización pola que se permite a ocupación temporal dos terreos de titularidade municipal para a instalación de quioscos con terraza nas praias antes citadas, ten carácter condicional e precario, polo que a Corporación, en calquera momento, poderá acordar o desmantelamento dos postos se non se cumpren as condicións establecidas, ou ben, por motivos de interese público. A autorización municipal non exime de obter as demais autorizacións, licenzas e permisos que legalmente podan ser esixibles. De conformidade co previsto no artigo 61.3º do Regulamento de bens das entidades locais, non serán transferibles as licenzas que se refiran ás calidades persoais do suxeito ou que teñan limitado o seu número.9) As instalacións temporais deberán permanecer abertas ao público de xeito que presten o servizo para o cal foron autorizadas, non podendo permanecer pechadas máis de 3 días consecutivos, implicando esta falla de utilización do permiso, a caducidade do título, sen prexuízo da incautación da fianza por incumprimento. Queda fixado tamén un horario de apertura e peche das instalacións, aplicable durante todos os días da semana, de xeito que a apertura realizarase a partir das 11 horas e o peche non poderá ir máis aló das 23 horas. Considerarase incumprimento deste horario o feito de que a instalación permaneza pechada durante máis de 3 días consecutivos durante o horario de mañá (das 11 ás 16 horas) ou de tarde (das 16 ás 23 h), e posibilitará a declaración de caducidade do título, sen prexuízo da incautación da fianza, xa que en todo caso a natureza das instalacións é para que dean servizo á praia durante todo o día.10) De conformidade co establecido no artigo 91 da Lei 2/2016, do 10 de febreiro, do solo de Galicia, a tipoloxía das construcións e os materiais e colores empregados deberán favorecer a integración no entorno inmediato e na paisaxe. Extinguida a autorización, o titular está obrigado a retirar fóra da zona de servidume de costas e fóra do dominio público municipal as instalacións correspondentes no prazo de dez (10) días, cando así o determine a administración competente e, en todo caso, ao final da tempada, así como a restaurar a realidade física alterada. Serán causa de caducidade, parcial ou total, desta autorización, as seguintes: · A alteración dos usos autorizados. · Aumento da ocupación autorizada en máis dun 10%. · Almacenamento exterior de materiais ou depósitos de residuos das explotacións. · Evacuar ou verter augas sucias e residuos sólidos. · A instalación de fosas sépticas non autorizadas. · Incumprimento das obrigas e condicións desta autorización e, no caso dos postos localizados en zona de servidume de protección de costas, o incumprimento de calquera das condicións establecidas na normativa aplicable.11) Dereito supletorio.- No non previsto neste prego, será de aplicación o disposto na normativa xeral aplicable. Para que conste, expido a presente coas reservas do artigo 206 do Regulamento de Organización, Funcionamento e Réxime Xurídico das Entidades Locais, e de orde e co visto e prace do Sr. alcalde-presidente, en Riveira, a vinte e un de marzo do dous mil dezasete.- Visto e prace, O Alcalde Dou fe, o secretario xeral Manuel Ruiz Rivas Juan Manuel Salguero del Valle